דניאל קרן

דניאל קרן הוא אמן לחימה ישראלי העוסק גם בטיפוס הרים, ספורט אתגרי וריצה למרחקים ארוכים. קרן ייצג את ישראל בתחרויות ספורט אתגרי ברחבי העולם והוא מחברם של ארבעה ספרים: מסעות דניאל, מדריך הקראטיסט לגלקסיה, ספר הריצה השלם וסוף מעשה.

 ביוגרפיה 
קרן נולד בירושלים. הוא רואה חשבון בעל תארים שניים בחקר המקרא, במנהל עסקים, בפילוסופיה וכיום דוקטורנט בחוג למדע טכנולוגיה וחברה (Science, Technology and Society). אחרי שחרורו מצה"ל יצא לטייל בארץ ובעולם והחל לעסוק באמנויות לחימה ובתרגול זן בודהיזם. קרן למד ואימן קראטה במשך 25 שנה והוא בעל חגורה שחורה דאן 5 בשיטת שורין ריו, שהוענקה לו על ידי בנו של גרנד-מאסטר שושין נגמיני. ראש הארגון העולמי.                               קרן כתב ספר והפיק סרטים תיעודיים בנושא אמנויות לחימה.

בנוסף החל לרוץ למרחקים ארוכים, לצאת למסעות אתגריים ולטפס על הרים וצוקים מהגבוהים בעולם. הוא טיפס  לפסגת האוורסט (קרן הוא הישראלי החמישי שהעפיל לפסגת ההר הגבוה בעולם),טיפס על מצוק הגרניט הגדול בעולם 'אל קפיטן' בפארק יוסמיטי שבקליפורניה, מסע סקי בעקבות פריטיוף ננסן לחציית כיפת הקרח של גרינלנד, מסע לקוטב הצפוני בעקבות חוקר הקוטב רוברט פירי, אולטרה-מרתון באנטארקטיקה, אולטרה-מרתון למרגלות האוורסט והמרוץ הרגלי חוצה מדבר הסהרה.

קרן דורג ראשון בישראל בריצת אולטרה-מרתון למרחק 127 קילומטרים, וזכה מספר פעמים באליפות ישראל בקטגוריית הגיל במרחקים מ–10 קילומטר ועד למרתון.[דרושים מקורות]

בשנת 2007 ייסד קרן את "מועדון רצי תל אביב", היה המנהל המקצועי של מרתון ירושלים, מרתון ים-המלח ומרתון תל אביב. בשנת 2009 נבחר על ידי האתר שוונג כאחד מספורטאי השנה. 

בשנת 2012 הוציא לאור את "ספר הריצה השלם" - העוסק בריצה ומעניק טיפים, טכניקות וכו' לרצים חובבים ומקצועיים.

בשנת 2013 ייסד את חברת הנסיעות "מסעות דניאל" המוציאה קבוצות לטיולים מיוחדים בכל רחבי העולם

מסעותיו של קרן תועדו בכעשרה סרטים דוקומנטריים[דרושים מקורות] ובכתבות ששודרו בערוצים בארץ ובעולם - בהם נשיונל ג'יאוגרפיק העולמי, ערוץ 1 ו-2 הישראליים וכן בכתבות לעיתונים מסע אחר, ידיעות אחרונות והארץ.

בשנת 2017 הוציא לאור את הספר "מסעות דניאל" (עם-עובד) המתאר את מסעותיו בעולם ופרקי חייו השונים.

בשנת 2024 הוציא לאור את הספר "סוף מעשה" (הוצאת פרדס). הספר מתחיל במעמקי מערה בהרי ההימלאיה נחשף הגיבור, יהודי נודד, לטקסט קדמון של תורת הסוד הבודהיסטית. הדרך לפיענוח הטקסט תפגיש אותו עם יוגים בעלי כוחות על-טבעיים, הוגי דעות עילאיים ואנשים "רגילים" כביכול המתגלים כנדירים, ותהפוך למסע מרתק בין מקדשים נידחים בגבול טיבט לישיבות ארץ ישראליות, בין עולם הפילוסופיה המערבית להוויית עובדי כוכבים ומזלות, בין אדם למקום.

חיים אישיים
קרן היה נשוי למשוררת טל ניצן ולהם שני ילדים.
נולד בירושלים.

דניאל ניהל את המחלקה הבינלאומית לבנקאות להשקעות של פועלים שוקי הון ומשנת 2007 כשותף מנהל בקרן הון סיכון.

כיום דניאל הוא שותף מנהל בקרן פרייוט אקוויטי טלדן קפיטל המתמחה ברכישות חברות בוגרות ובשלות הפונות לשוק העולמי ומרצה לחברות מובילות במשק הישראלי. בהרצאותיו משלב דניאל בין הניסיון העסקי הרחב והידע העשיר בתחום הפיננסי ובין יכולותיו והישגיו בתחום האתגרי.

מסעות והישגים

 מסעות 
 חציית גרינלנד - המסע לחציית כיפת הקרח של גרינלנד, האי הגדול ביותר בעולם.
 הקוטב הצפוני - מסע לחציית ים הקרח הקפוא אל עבר נקודת הקוטב הצפוני.
 חציית סהרה - מרוץ של 250 קילומטרים בדיונות החול של מדבר סהרה.
 אנטארקטיקה אולטרה מרתון - מרוץ של 50 קילומטרים על אדמת אנטארקטיקה הקפואה.
 אל קפיטן - טיפוס על אל קפיטן, ממסלולי טיפוס הסלע החשובים בעולם.

 טיפוס הרים 
 אוורסט (8848 מ') - קרן הוא הישראלי החמישי שטיפס על ההר הגבוה בעולם.
 צ'ו–אוי (8,201 מ') - ההר השישי בגובהו בעולם, נמצא בנפאל.
 אקונקגווה (6,960 מ') - ההר הגבוה ביותר באמריקה הדרומית.
 מקינלי (6194 מ') - ההר הגבוה באמריקה הצפונית.
 קילימנג'רו (5,895 מ') - ההר הגבוה באפריקה.
 אלברוס (5,642 מ') - ההר הגבוה באירופה.
 מון בלאן (4,807 מ') - ההר הגבוה במערב אירופה.
 מטרהורן (4,448 מ') - ממוקם בגבול שווייץ-איטליה.
 וושינגטון (1,916 מ') - ההר הגבוה ביותר באזור ניו אינגלנד.
 ארגץ (4,090 מ') - ההר הגבוה בארמניה.
 צ'ימבורסו (6,268 מ') – ההר הגבוה באקוודור
 אררט (5,137 מ') – ההר הגבוה בטורקיה
 קזבגי (5,050 מ') – מההרים הגבוהים ברכס הקווקז

 תחרויות 
 אקו צ'אלנג' (Eco Challenge) - המרוץ האתגרי הקשה בעולם, כולל רכיבה על סוסים, רכיבה על אופניים, רפטינג, סנפלינג, ניווט ועוד.
 מרתון החולות - חציית הסהרה - המרוץ הרגלי הקשה בעולם.
 איירונמן - 3.8 ק"מ שחייה, 180 ק"מ רכיבה וריצת מרתון (42.2 ק"מ).
 רד-בול ג'ייאנטס (Red Bull Giants of Rio) - תחרות קבוצתית הכוללת מקצה גלישה אווירית, אופני שטח, שחייה וריצה.
 שלוש הפסגות (Three Peaks Yacht Race) - תחרות הכוללת הפלגה וטיפוס הרים בריצה ורכיבת אופניים.
 הר לעמק 127 קילומטר - אולטרא מרתון באורך 127 קילומטר מכלא צלמון ועד היישוב תמרת.
 אולטרה מרתון האוורסט, אשר מתחיל בגובה 5,400 מטר.
 טרנס אטלס מרתון - 300 ק"מ בהרי האטלס הגבוה במרוקו
 התחרות הקשה בעולם – מרוץ האתגר (adventure race) באיי פיג'י בהפקת אמזון פריים

 קישורים חיצוניים 


 ראיונות עם דניאל קרן 

 "לרוץ עם דניאל" באתר שוונג
 מסעות דניאל (ספר)
 ספר הריצה המושלם (ספר)
 ספר סוף מעשה (ספר)


 קרשנדו בריצה, כתבה

 הקוטב הצפוני במגזין "מסע אחר"
 מקינלי במגזין "מסע אחר"
 איירונמן אוסטריה במגזין "מסע אחר"
 דניאל קרן בפרקים של "מסע עולמי"




הערות שוליים

קטגוריה:אמני לחימה ישראלים
קטגוריה:מטפסי הרים
קטגוריה:רצי אולטרה מרתון